​[ต่อจากตอนที่ ๑](http://www.gotoknow.org/posts/582063" \t "_blank) (เนื่องจากการบันทึกมีปัญหา)

* ตอนที่นั่งฟ้งอาจารย์ก็ยังคิดอยู่ว่าสอนแบบอาจารย์ก็คงไม่ได้ อย่างที่อาจารย์บอกว่าเลียนแบบกันไม่ได้ (เทอมก่อนมีช่วงหนึ่งใช้เขียนเป็น mind map ในกระดาษเอสี่แล้วฉายแผ่นทึบให้ดู เพราะรู้สึกเบื่อ ppt. คิดว่าต้องการให้นิสิตจดเองดีกว่าเอา ppt ไป ปรากฏว่านิสิตไม่ค่อยพึงพอใจ และก็รู้ตัวเองว่าไม่ควรทำอีก
* เนื่องด้วยเหตุผลหลายประการรวมทั้งที่เคยบอกอาจารย์ว่าจะให้นิสิตนั่งสมาธิก่อนเรียนทุกชั่วโมง ก็ทำได้แค่ครั้งเดียว อีกอย่างในเอกสารที่คณบดีแจกมาบอกไว้ว่า ครูที่ดีพูดอะไรไว้ต้องทำให้ได้ตามที่พูด ก็เลยตกข้อนี้เต็มๆเลย) แต่ว่าก็เลียนแบบได้อย่างหนึ่งนะคะ คือ เล่านิทานต้นชั่วโมง (ครั้งนี้เล่าเรื่องเจ้าของโรงสีกับลา) แต่ครั้งนี้ไม่ได้บอกนิสิตว่าจะทำอย่างนี้ทุกครั้ง ไม่มีการสัญญาหรือกำหนดอะไรทั้งนั้น จะได้ไม่อายขายขี้หน้าเด็กอีก 􀀯
* แล้วก็จะยังไม่บอกอาจารย์ แต่ตอนนี้พอนึกออกแล้วคะ ไว้ถ้าทำแล้วจะเขียนมาเล่าอีกนะคะ เห็นมั้ยคะ เป็นครูได้อย่างไร **พูดก็ไม่เป็น\*** ถ่ายทอดอะไรก็ไม่ค่อยจะได้เรื่อง แต่พอจะเป็นนักเขียนดีๆ ได้บ้างใช่มั้ยคะ ...

**บทเพิ่มเติมนะคะ**

* พูดก็ไม่เป็น ที่เขาบอกว่าคิดก่อนพูด (คิดแล้วบางทีมันพูดยาก)
* คิดก่อนทำ (คิดแล้วบางทีไม่ค่อยได้ทำ ก็เลยได้แต่คิดฝันลมๆ แล้ง กลางวันเสกๆ ... อ้าว! ตื่น! ได้แล้ว .. ตอนนี้ก็เลยเปลี่ยนเป็น คิดแล้วเขียนก่อนนะคะ)
* ถ่ายทอดอะไรก็ไม่ค่อยจะได้เรื่อง (ขนาดดูหนังจบเรื่องนึงยังมาเล่าไม่ได้เป็นฉากๆ เหมือนบางคนเลย (บางคนที่พูดเล่าเรื่องเก่ง ที่เคยเจออยู่บางกอกนะคะ) แต่พอจะเป็นนักเขียนดีๆ ได้บ้างใช่มั้ยคะ ..

**ขอขอบพระคุณอาจารย์มากคะที่กรุณาอ่านมาจนสองหน้ากว่าแล้ว**

* จริงๆ ก็ตั้งใจจะบันทึกไว้อ่านเอง จะได้มีอะไรอะไร ไว้เป็นหลักฐาน เพื่อพัฒนาความคิดตัวเองบ้าง แต่ก็ขอความกรุณาอาจารย์ด้วยนะคะ
* ปล. ที่เข้าฟ้งอาจารย์สอนวันก่อนโดยที่ไม่ได้ขออนุญาตก่อน ก็เพราะมีความคิดอยากจะทำอะไรสักอย่าง สองอย่าง (อย่างที่สองคือที่กำลังคิด และเขียนต่อไปนี้)
* อย่างแรกคือคิดว่าจะทำ คล้ายๆ ใบปลิว เผยแพร่ข่าวสารหรืออะไร อะไรดีๆ ให้ใครๆ ต่อใครได้เห็นซึ่งความดีนั้นๆ และชื่นชม เพื่อจะได้มีสิ่งดีๆ ได้รับรู้ ไว้ในหัวใจบ้าง .. เคยทำเป็นกระดาษเอสี่ หัวข้อ อะไรดีๆ .. ที่ติดบอร์ดในลิฟท์ที่ภาคฯนะคะ แต่ก็ไม่ได้ทำอะไรเป็นชิ้นเป็นอัน
* จริงๆตั้งใจอยากให้นิสิตสักกลุ่มมาทำ แต่ก็ .. นั่นแหละคะ (ขอพักไว้ก่อน)
* โดยที่จะให้นิสิตคิดหัวข้ออะไรที่อยากจะคุยในทุกๆ เรื่อง (อย่างเช่นตัวเองเคยคิดคำถามว่า คิดอย่างไรกับการใช้แก้วพลาสติกที่ใส่กาแฟขายกันอยู่ในขณะนี้(ประเด็นเรื่องขยะพลาสติก)
* หรือคำถามว่า ถ้าเปิดร้านขายจักรยานใหม่ หรือมือสอง ในมน. สำหรับนิสิตปีหนึ่งเข้าใหม่ ให้ซื้อใช้แทนรถเครื่อง (รถมอเตอร์ไซด์) คงจะดีมากๆ (ประเด็นเรื่องประหยัดเงิน ประหยัดพลังงาน ลดโลกร้อน แต่ตัวจะดำแทน 􀀮
* หรือคำถามว่า ทำไมนิสิตมน.ไม่ใส่หมวกแก็ปหรือหมวกกันน๊อค ทั้งๆ ที่มันกันแดดได้ หรือคำถามที่ว่ามน.เป็นเขตปลอดกฎจราจรหรือไร... ทุกคำถาม .. มีคำตอบ คำตอบนั้นจะเปลี่ยนสังคมได้หรือไม่ เป็นต้นคะ
* แล้วมาคุยกันว่าแต่ละคนมีความคิดเห็นในเรื่องนั้นๆ อย่างไร (ตอนนี้คิดได้ว่าคล้ายๆ รายการมองต่างมุม ของ ดร.เจิมศักดิ์ ปิ่นทอง) แล้วคิดแล้วจะมีการกระทำใดๆ เกิดขึ้นได้บ้างจากความคิดเหล่านั้น เพื่อจะได้เกิดประโยชน์ ซึ่งน่าจะทำให้นิสิต (รวมทั้งตัวเอง) ได้ฝึกคิดให้เป็น และพูดให้เป็นออกมา นำไปสู่การพัฒนาการทางความคิด สำหรับนิสิตต่อไปได้ในวันข้างหน้า ... นะคะ (หรือนะค่ะ กันแน่คะ มีคนเคยหมายเหตุไว้เข้าใจว่าเกี่ยวกับภาษาพูดกับภาษาเขียนไม่เหมือนกัน? หรือว่าอักษรสูง กลาง ต่ำ?)

**ขอจบก่อนนะคะ**

* ก่อนที่จะจบไม่ลงคะจาก ลูกศิษย์รุ่นที่หนึ่งเวลายี่สิบสี่นาฬิกาสิบห้านาที ของวันที่สิบสองมิถุนายนสองพันห้าร้อยห้าสิบสาม (วันที่จะเกิดปรากฎการณ์ดาวเคราะห์เรียงตัวกันสามดวง ดาวพฤหัสบดี โลก ดาวยูเรนัส เวลา 11:30 น. และจะมีผลต่อโลกเนื่องจากดวงอาทิตย์จะปล่อยพลังงานออกมา ซึ่งอาจทำให้เกิดพิบัติภัยธรรมชาติ ที่ไม่อาจคาดการณ์ได้ และจะเกิดต่อเนื่องไปอีกสองถึงสามวัน ข้อมูลอ่านมาจากเวบ)

**คติเตือนใจวันนี้สำหรับตัวเอง**

* **จากคำพ่อ** (ปา) สอนไว้ "ทำอะไร ต้องใช้หัว" (ทำอะไรต้องใช้หัวคิด ไม่ใช่สุ่มสี่สุ่มห้าทำมั่วๆ)
* **จากคำตา** (รุ่งโรจน์) ว่าไว้ (สอนไว้) "มีห้ว ไม่ใช่มีไว้ใส่หมวกกันน็อค (อย่างเดียว)" (อย่าทำอะไรโง่ๆ โดยไม่คิด)

**เรื่องดีๆ สำหรับสัปดาห์นี้**-

* มีนิสิตสองคนมาขอทำโปรเจคด้วย ดีตรงที่จะได้กระตุ้นตัวเองไม่ให้ขี้เกียจ และจะได้ทำงานให้คุ้มค่าแรง
* ได้คิด และทำสิ่งที่ควรจะทำ (ตั้งนานแล้ว) คือการตั้งใจสอนให้สมกับที่จบมาขนาดนี้ (ในสายตาคนอื่น)
* ได้ถูกทำทัณฑ์บนเรื่องการประเมินผลการสอนต่ำกว่าเกณฑ์ เป็นการกระตุ้นเตือน และปฏิวัติตัวเองใหม่

**เรื่องที่ต้องรอดูต่อไป**-

* ขอให้ทำได้อย่างที่คิดจะทำด้วยเถิด ... เจ้าประคูณ